**Tisztelt Szülők!**

Az alábbiakban továbbítom Önöknek Zsámboki Anna Kecskeméti Tankerületi Igazgató Asszony tájékoztatását!

*„Ezúton értesítem, hogy Kecskemét Megyei Jogú Város Önkormányzata 2020. március 16-án, hétfőn minden tanuló részére biztosítja az ebédet, illetve a tízórait és uzsonnát, amelyet ételhordóban vihet el a gyermek vagy a szülő 12 órától kezdődően.*

*Kérem az intézményvezetőket, tagintézmény-vezetőket, hogy fordítsanak kiemelt figyelmet az ételek átadásának megszervezésére, az esetleges csoportosulások elkerülésére.*

*Az étkeztetés nem történhet az iskola épületében.*

*Kérem, hogy értesítsék a szülőket, hogy legkésőbb március 16-án 12 óráig jelezzék a megszokott módon, hogy gyermekük részére az elkövetkező 2 hétben igénybe kívánják-e venni az ebédet. Az igények felmérését követően minden városrészben a kijelölésre kerülő konyhák biztosítják majd az ebéd kiadását.”*

Fentiek értelmében kérem Önöket, hogy az étel átvételét a gazdasági bejáró felőli oldalon szíveskedjenek megoldani, ahol az érintettek szabad levegőn várakozhatnak! Tisztában vagyok vele, hogy ez a megoldás türelmet kíván mind Önöktől, mind a konyhát üzemeltető Precíz Kft.-től, azonban így látom a fertőzés terjedésének, a szoros kontaktusnak  legkisebb valószínűségét!

**Segítségét és együttműködését köszönöm!**

Kecskemét, 2020. március 15.

 Tóth Marianna

tagintézmény-vezető